*№ 4 Қосымша*

**РЕСПУБЛИКАНЫҢ ПЕДАГОГИКАЛЫҚ ЖОҒАРЫ ОҚУ ОРЫНДАРЫНЫҢ ЖЕТІМ БАЛАЛАР МЕН АТА-АНАСЫНЫҢ ҚАМҚОРЛЫҒЫНСЫЗ ҚАЛҒАН БАЛАЛАРҒА АРНАЛҒАН ҰЙЫМДАРДА ЖАЗҒЫ КЕЗЕҢДЕ ТӘЛІМГЕРЛІКТІ ҰЙЫМДАСТЫРУ**

**Жобаның мақсаты:** жетім балалар мен ата-анасының қамқорлығынсыз қалған балаларға арналған ұйымдардың тәрбиеленушілерімен достық қарым-қатынасты ұйымдастыру, жазғы демалыс кезінде іс-шаралар өткізуге көмек көрсету.

**Міндеттері:** педагогикалық колледждер мен жоғары оқу орындарының жетім балалар мен ата-анасының қамқорлығынсыз қалған балаларға арналған ұйымдармен өзара іс-қимылын қамтамасыз ету:

1) педагогикалық колледждер мен жоғары оқу орындарының жазғы кезеңде балаларға арналған білім беру, шығармашылық, спорттық, оның ішінде қашықтықтан оқыту бағдарламаларын әзірлеуі, оның ішінде қашықтықта;

2) жоғары оқу орындарының базасында балаларға арналған Жазғы мектептер, зертханалар, ғылыми алаңдар құру;

3) экскурсияларды, оның ішінде ғылыми зертханаларға, балалардың ғылыми мұражайларына, технопарктерге, бизнес инкубаторларға виртуалдық экскурсияларды ұйымдастыру;

4) жетім балалар мен ата-анасының қамқорлығынсыз қалған балаларға арналған ұйымдардың базасында жаңа технологияларға бағдарланған "ғылымдағы балалар", "өнердегі балалар", "спорттағы балалар" жазғы лагерьлерін құру, өнертапқыштық, ғылыми-техникалық шығармашылықты дамыту;

5) тәрбиеленушілермен кәсіби өзін-өзі анықтау бойынша кәсіби бағдар беру жұмыстарын жүргізу;

6) бірлескен спорттық эстафеталар, жарыстар, турнирлер өткізу.

**Студент-тәлімгерлердің қызметі:**

1) балаларды жұмыспен қамту бағдарламасымен танысу;

2) балалармен қарым-қатынасты орнату, оның ішінде қашықтықтан форматта;

3) каникул кезеңінде балалардың сауықтыру демалысын, бос уақытын және жұмыспен қамтылуын ұйымдастыру тұжырымдамасына сәйкес іс-шараларды, оның ішінде қашықтық форматта ұйымдастыру;

4) іс-шараларды, мастер-класстарды, қызықты адамдармен тікелей эфирді өткізуге көмек көрсету, дамыту және ойын-сауық тапсырмаларын, «көңіл-күй рефлексиясы» диалогтарын, музыкалық кештерді әзірлеу;

**Күтілетін нәтиже.**

Жетім балалар мен ата-анасының қамқорлығынсыз қалған балаларға арналған ұйымдардың тәрбиеленушілеріне студент жастардың тәлімгерлігін ұйымдастыру, балалардың жалпы мәдени деңгейін, коммуникативтік құзыреттілігін арттырады, балалар арасындағы әлеуметтік көріністердің алдын алу тиімділігін және олардың салауатты өмір салты дағдыларын меңгеруін қамтамасыз етеді.